They Died with Their Boots On

They Died with Their Boots On (títol orichinal en anglés, en aragonés Morioron con as suyas botas puestas; estrenada en Aragón con o títol en castellano de Murieron con las botas puestas. Morioron con as botas puestas en aragonés) ye una cinta de western belico y biografico estausunidense, dirichida en l'anyo 1941 por Raoul Walsh seguntes un guión orichinal d'Aeneas MacKenzie, Wally Kline y Lenore J. Coffee y producida por Hal B. Wallis y Robert Fellows ta la productora Warner Bros. Pictures. Con una dirección de fotografía de Bert Glennon y una Banda Sonora Orichinal de Max Steiner (cal destacar-ne la inclusión d'a canción Garryowen, una chiga irlandesa que yera la favorita d'o cheneral Custer), en l'elenco d'a cinta se puet trobar a destacaus actors como Errol Flynn, Olivia de Havilland, Arthur Kennedy, Charley Grapewin, Gene Lockhart, Anthony Quinn, George P. Huntley Jr., Stanley Ridges, John Litel, Walter Hampden, Sydney Greenstreet, Regis Toomey, Hattie McDaniel, Minor Watson y Joseph Crehan. Ista cinta estió la ueitena y zaguer vegada que compartioron elenco los actors Errol Flynn y Olivia de Havilland, protagonistas masculín y femenín d'a cinta.

A cinta presenta una versión edulcorada y muit ficticia d'a vida d'o cheneral de Caballería George Armstrong Custer de l'exercito estausunidense dende la suya dentrada en l'Academia Militar de West Point dica la suya muerte en a batalla de Little Bighorn. Cal parar cuenta de que lo rodache d'a cinta s'escaició en l'anyo 1941, estando estrenada en Nueva York o 21 de noviembre, poquez días antes de l'ataque a Pearl Harbor o 7 d'aviento, que precipitó la dentrada d'Estaus Unius en a Segunda Guerra Mundial, y la sociedat estausunidense amenistaba tener herois en ixos momentos de dificultaz. Asinas, se presenta en a cinta la situación que conduz a la batalla final como una baralla entre politicos corruptos d'una man y l'heroico cheneral Custer d'atra, con os indios como sufridors d'as maquinacions d'os politicos corruptos de Washington. Tanimientres, seguntes o guionista y historiador Alex von Tunzelmann: Alex von Tunzelmann: They Died With Their Boots On: overdressed, overblown and so over, en The Guardian, 11 de febrero de 2009.

Entre las muitas incorreccions y incoherencias d'a cinta, Alex von Tunzelmann destaca que qui anunció que s'heba descubierto oro en as Black Hills y ubrió la puerta ta lo lurte de buscadors que provocó la revuelta d'os lakotas y la guerra estió chustament o cheneral George Armstrong Custer.

Como en cualsiquier cinta tenyida d'heroísmo (y lo chenero d'o western no en ye una excepción) s'amenista un heroi, que en ista cinta no puet estar so que o cheneral George Armstrong Custer interpretau por Errol Flynn; pero tamién s'amenista un antiheroi, que (y ista ye una d'as novedaz d'a cinta) no ye pas l'indio, a qui s'amuestra en a cinta con bella benevolencia, so que os politicos corruptos encarnaus dende lo principio d'a cinta por o papel de Ned Sharp, interpretau por Arthur Kennedy. Pierre-Simon Gutman: "La charge fantastique" de Raoul Walsh, en L’Avant-Scène Cinéma, numero 676, octubre de 2020. Ned Sharp representa lo contrapunto d'orden frent d'as tendencias anarquicas de Custer y, d'atra man, representa tamién a importancia d'os diners, d'o comercio y d'o capitalismo frent a la importancia que Custer li atorga a la gloria.

 Argumento 
George Armstrong Custer plega en l'Academia Militar de West Point con un extravagant uniforme inspirau en l'uniforme de Joachim Murat que él mesmo heba disenyau y acompanyau d'o suyo canelerio, estando confundiu por os sentinelas con un cheneral. Dende lo primer momento Custer amuestra poco intrés por a disciplina militar pero destaca por as suyas cualidaz como chinete de Caballería, estando lo zaguero d'a suya clase de cadetz cuan se produz la batalla de Fort Sumter y emprencipia la Guerra Civil Estausunidense. Lo Gubierno d'Abraham Lincoln decide incorporar a l'exercito estausunidense la mayor cantidat posible de cadez como oficials debant d'a necesidat imperiosa de reunir tropas ta luitar contra la sublevación d'os Estaus Confederaus d'America y la mayor parte d'a clase de Custer marcha enta los suyos destins, pero Custer ye arrestau como gosa escayecer.

alavez plega en l'Academia de visita con su pai la choven Libbie Bacon, qui s'enamora d'o choven cadet, que li corresponde, pero lo claman ta incorporar-se ascape a las filas de l'exercito y marcha sin responder a la invitación que li heba feito Libbie ta que la visitase de tardada. En plegar en Washington, DC Custer precura sin guaire exito obtener un destín de mando de tropas, pero lo mantienen en aspera dica que casualment troba en un restaurant a lo tenient cheneral Winfield Scott, chefe de l'exercito estausunidense, qui li consigue un destín en una unidat de Caballería a on fa una acción heroica que li comporta una medalla, una ferida de guerra y un permiso, que aproveita ta visitar la suya ciudat natal, Monroe, a on tamién i vive Libbie. Sindembargo, encara que tien una carta de presentación escrita por un cheneral amigo d'o pai de Libbie, un malentendiu fa que iste se niegue a recibir-lo.

Tanimientres, por una error burocratica, bien luego se troba nombrau cheneral d'a Brigada de Michigan, una unidat de Caballería formada por cuatre rechimientos. L'actuación de Custer con succesivas cargas de caballería d'os rechimientos d'a Brigada (1º de Michigan, 5eno de Michigan, 6eno de Michigan y 7eno de Michigan) en a batalla de Gettysburg ye decisiva ta frenar l'abance d'a caballería de l'exercito confederau de J. E. B. Stuart que menazaba la ciudat de Washington, la capital.

Dende alavez, Custer manda con a-saber-lo d'exito unidaz d'a Caballería estausunidense mientres la guerra, dica que remata y torna en a suya ciudat natal, a on finalment fa la voda con Libbie. Bien luego se cansa d'a vida civil, y prencipia a tener problemas d'alcoholismo y la suya muller pide aduya a lo cheneral Scott, qui troba un destín ta Custer en o territorio de Dakota mandando lo 7eno de Caballería en Fort Lincoln. Cuan Custer i plega en o suyo destín, troba que lo rechimiento ye una colla de zorrizos indisciplinaus que amenista lo liderazgo d'un chefe riguroso. Qui fomenta l'alcoholismo d'a tropa y amás vende armas a lo indios ye Ned Sharp, que ya heba estau enemigo de Custer mientres que yeran cadez en l'Academia Militar de West Point. Custer troba una ferramienta ta fomentar l'esprito de cuerpo d'as tropas en una canción que li heba ensenyau un britanico, Garryowen. Lo 7eno de Caballería bien luego gana una mereixida fama por a suya disciplina, y contiene a los colonos que quieren dentrar en o territorio indio ilegalment, vulnerando los tractaus entre los indios y lo Gubierno estausunidense.

Pero Ned Sharp y lo suyopai manipulan ta lograr la destitución de Custer, que marcha enta Washington ta denunciar-ie la corrupción reinant. Mientres la suya ausencia, se revocan la suyas órdenes y se fomenta la invasión por buscadors d'oro d'os territorios indios de Black Hills y esclata una guerra contra los lakotas que defienden las suyas tierras. Finalment, Custer consigue que lo President d'os Estaus Unius Ulysses S. Grant li permita de tornar en Fort Lincoln y recuperar lo mando d'o rechimiento, marchando heroicament a luitar contra los indios, morindo él y la mayor parte d'o rechimiento en a batalla de de Little Bighorn.

 Producción 
Sobre un guión orichinal, la cinta se concibió dende un primer momento ta estar protagonizada por Errol Flynn y asinas l'anunció la productora Warner Bros. en chinero de 1941, Warner Bros. Stories Listed: Million Dollars Worth of Plots on Hand for Films to Be Made in 1941, en Los Angeles Times, 3 de chinero de 1941, p. 10. pero lo rodache no prencipio dica que l'actor remató la filmación d'unatra cinta que yera interpretando, Dive Bomber. "Dive Bomber" Is Next Vehicle Of Errol Flynn, en The New York Times, 15 de febrero de 1941, p. 9.

O rodache, por limitacions de presupuesto, se fació en una zona rural a lo canto d'a ciudat de Los Angeles y no pas en os escenarios reals d'os escaicimientos, como yera la intención orichinal. Mientres lo rodache morioron tres personas: la primera por una cayida d'o caballo, en crevando-se lo cuello, la segunda en tener un infarto de miocardio, y la tercera, empalau por una espada que portaba mientres una carga de caballería en cayer tamnién d'o suyo caballo. L'actor Jim Thorpe (que no amanixe en os títols de credito d'a cinta) tenió una baralla con Errol Flynn mientres lo rodache, noquiando-lo. Trivia de They Died with Their Boots On en Internet Movie Database.

En ista cinta nomás que un amerindio amanixe con un papel individualizau, Crazy Horse, estando amás l'actor Anthony Quinn un d'os actors d'a cinta con oríchens amerindios; antiparte, ta representar a los nativos americanos en a cinta s'esleyó nomás que a 16 nativos sioux, estando los atros papels interpretaus por filipins.

Ta la Banda Sonora Orichinal d'a cinta, Max Steiner adaptó una chiga tradicional de musica irlandesa, Garryowen, que yera la canción favorita d'o cheneral Custer. Tanimientres en a trama d'a cinta se presenta como una canción que li ensenya un oficial que proveniba de l'exercito britanico. La productora fació servir partes recicladas d'a banda sonora de They Died with Their Boots On ta las cintas Silver River y Rocky Mountain, dos cintas de western posteriors protagonizadas por Errol Flynn.

 Elenco They Died with Their Boots On en Internet Movie Database. 
 Actor  Papel  Notas  Errol Flynn  Cheneral George Armstrong Custer  Olivia de Havilland  Elizabeth Bacon Custer  Arthur Kennedy  Ned Sharp   Charley Grapewin California Joe   Gene Lockhart Samuel Bacon   Anthony Quinn  Crazy Horse (Tȟašúŋke Witkó u Caballo Barrenau)  Stanley Ridges Comandant Romulus Taipe  John Litel Cheneral Philip Sheridan  Walter Hampden William Sharp   Sydney Greenstreet Tenient cheneral Winfield Scott  Regis Toomey Fitzhugh Lee  Hattie McDaniel  Callie   George P. Huntley Jr. Tenient "Queen's Own" Butler  Frank Wilcox Capitán Webb  Joe Sawyer Sarchento Doolittle  Minor Watson Senador Smith   Eddie Acuff Cabo Smith No acreditau Tod Andrews Cadet Brown No acreditau Cyril Archambault Guerrero lakota No acreditau Irving Bacon Vendedor d'uniformes  No acreditau Walter Baldwin Colono  No acreditau Roy Barcroft Oficial  No acreditau Hank Bel Oficial d'o 1º de Michigan  No acreditau Brooks Benedict Admirador  No acreditau Edward Biby Oficial  No acreditau William A. Boardway Oficial  No acreditau John Bose Soldau  No acreditau Hobart Bosworth Mr. Cartwright  No acreditau Rudy Bowman Soldau  No acreditau Truman Bradley Oficial d'o 7eno de Michigan  No acreditau Moses Brave Guerrero lakota No acreditau Virginia Brissac Muller  No acreditada Walter Brooke Cadet Rosser No acreditau Jack Budlong Chinete de Caballería  No acreditau Lane Chandler Sentinela No acreditau Spencer Charters Chefe d'a estación  No acreditau Leo Chasing Hawk Chefe d'os exploradors indios  No acreditau Noble "Kid" Chissell Ciudadán  No acreditau G. Pat Collins Cabo No acreditau Clancy Cooper Conductor d'o tren  No acreditau Tex Cooper Soldau  No acreditau Victor Cox Soldau  No acreditau Joseph Crehan President Ulysses S. Grant  No acreditau Wade Crosby Cambrero en Fort Lincoln  No acreditau Russell Custer Client d'o bar No acreditau Steve Darrell Oficial  No acreditau Andrew DeRockbraine Qui rescata a Crazy Horse  No acreditau Joe Devlin Joe  No acreditau Moses Dog Guerrero lakota No acreditau George Eldredge Capitán Riley No acreditau Alvin Elk Nation Chefe d'os oglala No acreditau Amos Elk Nation Chefe Blackfeet  No acreditau Martin Faust Oficial  No acreditau Frank Ferguson Secretario de Grant  No acreditau Francis Ford Veterano  No acreditau William Forrest Aduyant  No acreditau Dick French Oficial  No acreditau Alberta Gary Jane  No acreditada Slim Gaut Soldau  No acreditau Sol Gorss Aduyant  No acreditau Jesse Graves Criau negro  No acreditau Michael Grey Eagle Guerrero lakota No acreditau Raymond Hairy Chin Guerrero lakota No acreditau John Hamilton Coronel  No acreditau Chick Hannan Soldau  No acreditau Carl Harbaugh Sarchento No acreditau Al Haskell Soldau  No acreditau Weldon Heyburn Oficial d'Estau Mayor  No acreditau Herbert Heywood Periodista  No acreditau Russell Hicks Coronel d'o 1º de Michigan No acreditau Max Hoffman Jr. Sarchento que recibe telegrafo No acreditau Edna Holland Enfermera  No acreditau William Hopper Tenient Frazier No acreditau Joseph Fast Horse Sr. Chefe sioux No acreditau John Hudkins Soldau d'o 7eno de Caballería  No acreditau Selmer Jackson Capitán McCook No acreditau Annabelle Jones Criada d'o tocín No acreditau Edward Keane Congresista  No acreditau Fred Kelsey Cambrero en Fort Lincoln  No acreditau Jack Kenny Colono  No acreditau Joe King President de l'audiencia  No acreditau Paul Kruger Oficial  No acreditau Harry Lewis Choven  No acreditau Vera Lewis Enfermera chefe  No acreditau Arthur Loft Tillaman  No acreditau Ian MacDonald Soldau  No acreditau Eric Mayne Congresista  No acreditau Frank Mayo Ordenanza No acreditau Frank McCarroll Soldau  No acreditau Sam McDaniel Cambrero que sirve a Custer  No acreditau Frank McLure Oficial  No acreditau Patrick McVey Cabo Jones No acreditau Robert Milasch Ciudadán  No acreditau Frank Mills Client d'o bar  No acreditau Mike Morelli Client d'o bar  No acreditau Edmund Mortimer Propietario d'o restaurant  No acreditau Charles Morton Soldau  No acreditau Jack Mower Operador d'o telegrafo  No acreditau George Murphy Soldau de Caballería  No acreditau Richard Neill Propietario d'o restaurant  No acreditau Anna Q. Nilsson Mrs. Taipe  No acreditada Frank Orth Client d'o bar No acreditau Eddie Parker Sentinela No acreditau Tex Parker Soldau  No acreditau Bob Perry Oficial  No acreditau Aileen Pringle Mrs. Sharp  No acreditada Jack Red Bear Chefe shoshone No acreditau George Reed Charles  No acreditau Bob Reeves Corneta No acreditau Renie Riano Enfermera  No acreditau Addison Richards Aduyant  No acreditau John Ridgely Segundo tenient Davis  No acreditau Orie Robertson Soldau de Caballería  No acreditau Virginia Sale Enfermera  No acreditau Robert Schoenhut Sr. Guerrero sioux No acreditau James Seay Tenient Walsh No acreditau Frank Shooter Guerrero lakota No acreditau Garland Smith Oficial  No acreditau Hugh Sothern Comandant Smith No acreditau Harry Strang Ordenanza No acreditau Ray Teal Client d'o bar No acreditau Jim Thorpe  Indio  No acreditau Jack Tornek Soldau  No acreditau Minerva Urecal Enfermera  No acreditau William Village Center Chefe d'os miniconjou No acreditau Dick Wessel Sarchento Brown No acreditau Joshua White Shield Chefe d'os cheyennes No acreditau Gig Young  Tenient Roberts No acreditau Francis Zahn Chefe sin arco  No acreditau Louis Zamperini Soldau  No acreditau Victor Zimmerman Coronel d'o 5eno de Michigan No acreditau

 Se veiga tamién 
 Cine en 1941.
 Cintas de 1941.

 Referencias 

 Vinclos externos 
  They Died with Their Boots On en Internet Movie Database.
  They Died with Their Boots On en AllMovie.
  They Died with Their Boots On en TCM Movie Database.
  They Died with Their Boots On en l' American Film Institute Catalog de l'American Film Institute.
  /  They Died with Their Boots On en FilmAffinity.

Categoría:Cintas ambientadas en Dakota d'o Sud
Categoría:Cintas ambientadas en os anyos 1860
Categoría:Cintas ambientadas en os anyos 1870
Categoría:Cintas con banda sonora orichinal de Max Steiner
Categoría:Cintas con dirección de fotografía de Bert Glennon
Categoría:Cintas con guión d'Aeneas MacKenzie
Categoría:Cintas con guión de Lenore J. Coffee
Categoría:Cintas con guión de Wally Kline
Categoría:Cintas con montache de William Holmes
Categoría:Cintas d'Estaus Unius
Categoría:Cintas de cine belico
Categoría:Cintas de cine biografico
Categoría:Cintas de western
Categoría:Cintas dirichidas por Raoul Walsh
Categoría:Cintas en anglés
Categoría:Cintas en blanco y negro
Categoría:Cintas interpretadas por Anthony Quinn
Categoría:Cintas interpretadas por Arthur Kennedy
Categoría:Cintas interpretadas por Charley Grapewin
Categoría:Cintas interpretadas por Errol Flynn
Categoría:Cintas interpretadas por Gene Lockhart
Categoría:Cintas interpretadas por Hattie McDaniel
Categoría:Cintas interpretadas por John Litel
Categoría:Cintas interpretadas por Olivia de Havilland
Categoría:Cintas interpretadas por George P. Huntley Jr.
Categoría:Cintas interpretadas por Joseph Crehan
Categoría:Cintas interpretadas por Minor Watson
Categoría:Cintas interpretadas por Regis Toomey
Categoría:Cintas interpretadas por Stanley Ridges
Categoría:Cintas interpretadas por Sydney Greenstreet
Categoría:Cintas interpretadas por Walter Hampden
Categoría:Cintas producidas por Hal B. Wallis
Categoría:Cintas producidas por Robert Fellows
Categoría:Cintas rodadas en California
Categoría:Cintas sobre a Guerra Civil d'os Estaus Unius
Categoría:Cintas sobre as Guerras indias